राहुल का मायावती सरकार पर सीधा निशाना  
वाराणसी में यूपी कांग्रेस के दो-दिवसीय अधिवेशन में राहुल ने कहा कि लड़ाई भट्टा पारसौल से शुरू हुई है और इसे प्रदेश के कोने−कोने तक ले जाया जाएगा।
वाराणसी में यूपी कांग्रेस के दो दिवसीय अधिवेशन में कांग्रेस महासचिव राहुल गांधी मायावती सरकार पर जमकर बरसे। उन्होंने कहा कि वह राज्य की माया सरकार को हटाकर ही दम लेंगे। उन्होंने कहा कि लड़ाई भट्टा पारसौल से शुरू हुई है और इसे प्रदेश के कोने−कोने तक ले जाया जाएगा।  उन्होंने माया सरकार को चुनौती देते हुए कहा कि अगर भट्टा पारसौल में सब ठीक था, तो गांव में धारा 144 क्यों लागू की गई। राहुल ने यह भी कहा कि कांग्रेस के पास मुद्दों की कोई कमी नहीं है और उनकी पार्टी राज्य में भ्रष्ट शासन को लगातार चुनौती देती रहेगी।